ศุภชัย ใจสมุทร

ศุภชัย ใจสมุทร (เกิด 27 กันยายน พ.ศ. 2501) เป็นนักการเมืองชาวไทย ปัจจุบันดํารงตําแหน่งเลขานุการรัฐมนตรีว่าการกระทรวงยุติธรรม (พลตํารวจโท รุทธพล เนาวรัตน์) และโฆษกกระทรวงยุติธรรม ฝ่ายการเมือง อดีตสมาชิกสภาผู้แทนราษฎรแบบบัญชีรายชื่อ สังกัดพรรคภูมิใจไทย อดีตรองโฆษกประจำสำนักนายกรัฐมนตรี ในรัฐบาลของนายอภิสิทธิ์ เวชชาชีวะ อดีตโฆษกพรรคภูมิใจไทยและอดีตนายทะเบียนพรรคภูมิใจไทย

 ประวัติ 
ศุภชัย เกิดเมื่อวันที่ 27 กันยายน พ.ศ. 2501 ที่ตำบลท่าข้าม อำเภอปะเหลียน จังหวัดตรัง เป็นบุตรนายบำรุง นางเจะหวา ใจสมุทรประวัติผู้สมัคร ส.ส. กรมการปกครอง กระทรวงมหาดไทย 

สำเร็จการศึกษาปริญญาตรีนิติศาสตร์ จากมหาวิทยาลัยรามคำแหง ปี พ.ศ. 2524 ปริญญาโทศิลปศาสตรมหาบัณฑิต สาขากฎหมายเศรษฐกิจ จุฬาลงกรณ์มหาวิทยาลัย

 การทำงาน 
ศุภชัย เคยสมัครรับเลือกตั้งในการเลือกตั้งสมาชิกสภาผู้แทนราษฎรจังหวัดตรัง สังกัดพรรคไทยรักไทย แต่ไม่ได้รับการเลือกตั้ง ในรัฐบาลสมัคร สุนทรเวช ได้ดำรงตำแหน่งเลขานุการรัฐมนตรีว่าการกระทรวงมหาดไทย และรองโฆษกพรรคพลังประชาชน เป็นที่ปรึกษาประธานสภาผู้แทนราษฎร (ชัย ชิดชอบ) ต่อมาในรัฐบาลอภิสิทธิ์ เวชชาชีวะ ได้รับแต่งตั้งเป็นรองโฆษกประจำสำนักนายกรัฐมนตรีคำสั่งสำนักนายกรัฐมนตรี ที่ 7/2552 เรื่อง แต่งตั้งข้าราชการการเมืองราชกิจจานุเบกษา เล่ม 126 ตอนพิเศษ 25ง วันที่ 15 กุมภาพันธ์ 2552

ในการเลือกตั้ง พ.ศ. 2554 ศุภชัย ได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ สังกัดพรรคภูมิใจไทย

ในปี 2555 เขาได้รับแต่งตั้งเป็นรองเลขาธิการพรรคภูมิใจไทย และได้รับเลือกตั้งเป็น สส.แบบบัญชีรายชื่ออีกสมัย ในการเลือกตั้ง พ.ศ. 2562 ต่อมาในปี พ.ศ. 2563 ได้รับเลือกเป็นนายทะเบียนพรรคภูมิใจไทย

ต่อมาในปี พ.ศ. 2566 เขาได้รับการแต่งตั้งเป็นที่ปรึกษารองนายกรัฐมนตรี (อนุทิน ชาญวีรกูล)รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 26 กันยายน 2566ในรัฐบาลเศรษฐา ทวีสิน 

ในวันที่ 8 ตุลาคม พ.ศ. 2567 ในรัฐบาลแพทองธาร ชินวัตร เขาได้รับการแต่งตั้งเป็นผู้ช่วยรัฐมนตรีประจํากระทรวงการอุดมศึกษา วิทยาศาสตร์ วิจัยและนวัตกรรม (ศุภมาส อิศรภักดี)

และต่อมาในรัฐบาลอนุทิน ชาญวีรกูล เขาได้รับการแต่งตั้งให้ดํารงตําแหน่งเลขานุการรัฐมนตรีว่าการกระทรวงยุติธรรม (พลตํารวจโทรุทธพล เนาวรัตน์) ในวันที่ 7 ตุลาคม พ.ศ. 2568

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๖, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖

 อ้างอิง 

หมวดหมู่:บุคคลจากอำเภอปะเหลียน
หมวดหมู่:มุสลิมชาวไทย
หมวดหมู่:นักการเมืองจากจังหวัดตรัง
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคไทยรักไทย
หมวดหมู่:พรรคพลังประชาชน (พ.ศ. 2541)
หมวดหมู่:นักการเมืองพรรคภูมิใจไทย
หมวดหมู่:บุคคลจากโรงเรียนเบญจมราชูทิศ นครศรีธรรมราช
หมวดหมู่:บุคคลจากโรงเรียนสามเสนวิทยาลัย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.